section_heading: Životopis
paragraph_text: Usporedno Kreslin reaktivira neke članove Martina Krpana i osniva sastav Mali bogovi. Godine 1995. nastupaju na world music festivalu WOMEX u Bruxellesu zajedno s Beltinškom bandom i Malim bogovima. Mnoge su njegove pjesme postale gotovo narodne, a neke su bile i nadahnućem za romane, cjelovečernje filmove i diplomske radove. Objavio je petnaestak nosača zvuka i četiri knjige pjesama (Prije nego otvoriš oči - naklada Dominović, Zagreb, 2010). Snimao i nastupao je s Dragom Mlinarcem, Lidijom Bajuk, Nenom Belanom, Šajetom, Liviom Morosinom, Rade Šerbedžijom, Parnim valjkom, Arsenom, pa i s R.E.M, Allanom Taylorom, Vlatkom Stefanovskim, Mary Coughlan, Hansom Theessinkom i ostalima.Član je Društva slovenskih pisaca.2018 dobiva prvu nagradu na Festivalu dalmatinske šansone u Šibeniku.